paragraph_text: Meka caklenjača (lat. Salicornia europaea, sin. Salicornia herbacea), raste na europskim muljevitim morskim obalama. To je biljka koja ima debele, mesnate, zelene člankovite stabljike. Prilagodba biljke je pohranjivanje vode u stabljici jer slano stanište oduzima biljci tekućinu. Stabljike se mogu koristiti za jelo tako što se kisele u octu ili jedu sirove kao salata. Mogu se kuhati i kao varivo.